open-index/open-wikipedia-markdown huggingface dataset:
La, la, la

***La, la, la*** Londresko Royal Albert Hallen 1968ko apirilak 6an ospatu zen 1968ko Eurovision Kantu Jaialdia irabazi zuen abestia izan zen. Dúo Dinámico bezala ezagutuak diren Manuel de la Calvak eta Ramón Arcusak sortu zuten kantu hau. Hasiera batean, Joan Manuel Serratek kantatu behar zuen Eurovision Jaialdian, baina, azken unean, kantu hau katalanez kantatu nahi zuela esan zuen. Ondorioz, une horretan 18 urte zituen eta Mexiko aldean zebilen Massieli eskatu zioten kantu hau Eurovision jaialdian kantatzeko, kantua ikasi, zenbait hizkuntzatan grabatu eta jaialdian kantatzeko bi aste baino izan ez zituelarik.

## Bertsioak 
Serratek kantatutako gaztelania, katalan, ingeles eta italierazko bertsioez gain, beste honako hauek daude:

* "La, la, la" Amália Rodrigues (gaztelania)
* "La, la, la (he gives me love)" Saint Etienne (ingelesa)
* "La, la, la (he gives me love)" Lesley Gore (ingelesa)
* "La, la, la" Helena Blehárová (txekiera)

## Kanpo estekak
Ji Cygni

**Ji Cygni** edo **Chi Cygni** (χ Cyg / HD 187796 / HR 7564) Cygnus konstelazioko izar aldagarri bat da. Bere dizdira +3,30 eta 14,20 itxurazko magnitudeen artean aldatzen da, eztandak alde batera utziz gero, izar batean ezagutzen den argitasun aldaketarik handiena delarik. Gottfried Kirch astronomoak izar honen aldagarritasuna aurkitu zuen 1687an, urte horretako uztailean izarra zerutik desagertu zela ikusi zuenean, berriz urrirarte ikusgarri izan ez zelarik. Berriki, 2005eko uztail eta abuztu artean bere distira 3,8ko magnitudera iritsi zen AAVSOren zenbait txostenen arabera, izar honen azken 148 urteetako distira gorena suposatuko lukeena.

Gutxi gora-behera Eguzki-sistematik 346 argi-urteko distantziara, Ji Cygni Mira izar aldakor bat da, 408,05 eguneko pultsazio epe batekin. 3000 Kelvin edo gutxiagoko tenperaturarekin, gure eguzkia baino 3000 aldiz argitsuagoa da. Gure eguzkiarena baino 300 aldiz handiagoa den erradio bat du, Marte planetaren orbitarekin aldera daitekeena.

Zahartzean, Mira izar aldakorrek karbonoa ponpaka dezakete euren nukleotik azalera, elementu honen proportzioa handituz oxigenoaren aurrean. Eguzkia bezalako izar arruntetan oxigeno proportzioa karbonoarena baino handiagoa da, karbonozko izar deritzenetan, La Superba (Y Canum Venaticorum) kasu, proportzioa kontrakoa den bitartean. Ji Cygni, S mota arraroko izarra dena (S6) bien artean dago, karbono eta oxigeno proportzioak oso antzekoak direlarik. Era berean, bere zirkonio proportzio handia ere nabarmentzen da, izar mota hauetan gertatzen den s prozesuaren ondorio bezala. Bere eboluzioan behin betiko karbono izar bat bihurtuko da.

## Erreferentziak 
## Kanpo estekak
Korriban

**Korriban**, Star Warsen fikziozko unibertsoan Sith magiaren eraginpean dagoen mundu mortu bat da, infernu bat eta oso arriskutsu bihurtu dena. Sith jaunek jauregi eta hilerri handiak eraiki zituzten eroritako euren jaun handien omenez. Jaun Ilun bat hiltzen zenean, bere gorpu momifikatua zeremonia handi batekin lurperatzen zen Jaun Ilunen Haranean. Jaun Ilunei dedikatutako lau hilobi handi daude: Marka Ragnosena, Ajunta Pallena, Naga Sadowrena eta Tulak Hordena. Sith inperioa erori ondoren, planetak ordurarte izan zuen garrantziaren zati handi bat galdu zuen.

Denbora laburrez berrezarri zen Darth Malaken erregealdian, eta Dreshdae eta Sith entrenamendu akademia bat ezarri ziren tokia izan zen. Alabaina, Jaun Iluna Darth Revanen esku hil ondoren, Sith Ordena barne gerra batean murgildu zen, eta mundua berriz bertan behera utzia izan zen.

Korriban Inperio Galaktikoko planetarik garrantzitsuenetako bat izan zen, arrazoi erlijioso soilagatik izan bazen ere.

Endorreko guduan hil eta zazpi urtera, Palpatine Enperadoreak, antzinako Jaun Ilunek indarraren alde ilunaren pertsonifikazio bezala berpiztua, Korriban bisitatu zuen bere klonatutako gorpuaren ustelketa geldiarazteko alferreko saiakera eginez.

Planeta honetan bertan, Tavion Axmisek eta Ragnosen Anaitasunak Marka Ragnos sith jauna bere hilobian berpizten saiatu ziren, baina Jaden Korrek geldiarazi zituen.

## Kanpo estekak
José Antonio Gasca

**José Antonio Gasca Burges** (1936ko abenduaren 31, Donostia &ndash; 1982ko abenduaren 7a, Donostia) saskibaloiko euskal entranatzaile bat izan zen.

Donostia hiriko Club Atlético San Sebastián elkarteko saskibaloi saila eta Askatuak Saski-Baloi Taldearen sortzailea izan zen. Bestalde, Eduardo Portela kataluniar kirol zuzendariarekin batera Espainiako saskibaloiko ACB Ligaren sortzaile eta bultzatzailea izan zen.

## Kanpo estekak 
* José Antonio Gascaren biografia Askatuak Saskibaloi Taldeko webgunean irakurgai 
* José Antonio Gascari buruzko artikulua. Ramón Trecet. Diariovasco.com
Duhalde

**Duhalde**:
* Anje Duhalde
* Jean Baptiste Duhalde
* Jean Haritxelhar Duhalde
* Manez Etxeto Duhalde
* Martin Duhalde
Bad Sound System

**Bad Sound System** (gaur egun **Bad Sound**) 2003. urtean Irunen sortutako musika taldea da. Reggae, Dancehall eta Ragga estiloak biltzen dituena besteen tartean. Haien egungo kideak Selektah Stepi (DJ), Masta (MC) eta Kenitra (MC) dira, nahiz eta lehenago Brujo (MC) eta DjSucio (DJ) kideak izan baziren ere.

## Ibilbidea 
2003an reggae jaialdi baterako gonbidapena zela eta, Stepik Brujo, Masta eta Kenitra Mc-ak bildu zituen DjSucioren *scratch*ekin *sound system* bat muntatzeko. Aurrerago, beste hainbat kontzertu batzuen ostean, Fermin Muguruza lagunarekin 4 bat kontzertu eman zituzten, horietako bat Lesakako Zambra aretoan izan zen eta grabatua izan zen. Kontrakaleak eta Metakek argitaratzeko aukera eman zieten eta hala egin zuten. Emaitza 15 kantako "Buiaka" izeneko diskoa izan zen.

2006an **Zu2ak** plataforma eratu zuten Euskal Herrian zein Bidasoa aldean reggae musika bultzatzeko asmoz. 2008an atera zuten bigarren diska, *Kalean*. Grabaketan zehar euskal musikari ezagunen kolaborazioak izan zituzten, hala nola, Fermín Muguruza, Sorkun, Benas, Dj Loro, Gaizka, Ask eta Dj Mau.

2010 eta 2011 urtetan nazioarteko birak egin zituzten, lehenik Mexikora eta ondoren Japoniara joan baitziren.

Hirugarren diska *Aldaketa* izan zen. Bonberenea Ekintzak disketxearekin atera zuten 2013an. Bost urteren ondoren diska berria plazaratu zuten 2018an, *Birsortzen* izenekoa.

## Diskografia 
* * Buiaka* (2004, Metak-Kontrakalea)
* *Kalean* (2008, Zu2ak)
* *Aldaketa* (2013, Bonberenea Ekintzak)
* *Birsortzen* (2018, autoekoizpena)

## Erreferentziak 
## Kanpo estekak
Komuna

**Komuna** erakunde subnazional txiki bat da hiribarru, landatarra, edo mistoa, zenbait herrixka elkartuz sortutakoa. Udalerri edo udalbatza edo beste toki administrazio batzuen baliokidea da. Izenak eta funtzioak Erdi Aroan jatorria dute, garai hartan, Italian jaun feudal baten hiri independenteen izendapena zen.

Antzinean, nekazaritzako eta industria arineko taldeko lana bateratzen zen. Gobernuaren arauak betetzen zituzten lekuko agintarien kontrolpean, komunek merkataritza, kultura, osasuna eta segurtasun publikoa ere kontrolatzen zituzten.

## Munduan komunak 
Zenbait herrialdek komuna (edo antzeko) izena hartu dute oinarrizkoa administrazio-unitate txikiagorako. Hauek dira: Alemania (*Gemeinde*), Argentina (*Comuna*), Belgika (*Commune*/*Gemeente*), Txile (*Comuna*), Kolonbia (*Comuna*), Frantzia (*Commune*), Italia (*Comune*), Luxenburgo (*Commune*), Herbehereak (*Gemeente*), Polonia (*Gmina*), Suedia (*Kommun*), Suitza (*Gemeinde*/*Commune*/*Comune*), Danimarka (Kommune), Venezuela (*Comuna*) eta Andorra (*Comú*).

## Ikus, gainera 

* Autonomia erkidegoa
* Parisko Komuna
* Toki komunitatea
* kantonamendua
* Barrutia
* Parrokia
* Prefektura
* Probintzia
* Eskualdea

## Kanpo estekak
Queilén

**Queilén** Txileko Chiloé uhartean, Chiloe probintzian (Los Lagos eskualdea), kokatua dagoen komuna eta herri bat da. 2009ko erroldaren arabera komunak 5.304 biztanle ditu. Herriak 1.912 biztanle ditu. Antonio Cipriano Grille de López y Harok XIX. mendearen hasieran sortua izan zen eta denbora luzez *Puerto Grille* izena izan zuen.

## Kanpo estekak 
*  Queiléngo udalaren webgunea.
Quemchi

**Quemchi** Txileko Chiloé uhartean, Chiloe probintzian (Los Lagos eskualdea), kokatua dagoen komuna bat da. 2002ko erroldaren arabera komunak 8.689 biztanle ditu. 1882ko apirilaren 18an sortua izan zen *Quenque* izenarekin.

Quemchi Francisco Coloane idazlearen jaioterria da, hark "mila paisaien komunatzat" bataiatu zuen.

## Kanpo estekak 
*  Quemchiko udalaren webgunea.
Kontsumorako Prezioen Indize

start=202|thumbtime=222|thumb|Inflazioa zer den eta **KPIa** nola kalkulatzen den azaltzen dituen bideoa.
**Kontsumorako Prezioen Indizea (KPI)** familiek eta banakoek kontsumitu ohi dituzten prezioen bilakaera adierazten duen indize edo adierazle bat da. Horretarako, oinarritzat hartzen den une batean, familiek kontsumitzen dituzten produktuen lagin bat osatzen da, *erosketa-saskia* izenekoa, familia guztien kontsumoaren adierazgarria izango dena, eta produktu horien prezioen jarraipena egiten da hilabetez hilabete. Prezioak bateratu egiten dira eta, gehienetan Laspeyres indize izeneko formula bat erabiliz, indize bat kalkulatzen da, oinarri-urtean 100 balioa duena eta hortik aurrera oinarri horrekiko aldaketa adieraziko duena. Indize orokorraz gainera, produktu motaren araberako prezioen bilakaera ere (elikagaiak, garraioa, arropa, ...) kalkulatzen da. Kontsumorako Prezioen Indizearen bilakaera soldata, pentsio eta produktuen prezioak aldatzeko erreferentzia gisa erabiltzen da maiz; izan ere, Kontsumorako Prezioen Indizea zenbat igo, halako igoera izan beharko lukete ere soldata eta pentsioek erosteko ahalmena mantentzeko. Gehienetan, estatistika ofizialaz arduratzen diren gobernu-erakundeen ardurapean dago Kontsumorako Prezioen Indizearen eraketa.

## Kanpo estekak 
* Kontsumorako Prezioen Indizea, Gizapedian.
Aramaioko Waldorf eskola

**Aramaioko Waldorf eskola**k ofizialki Haur Hezkuntzako Izargi eskola izena du eta izen bereko Arabako herrian dago kokatuta; Amets-Waldorf Elkarteko kidea da. Waldorf hezkuntza honekin funtzionatzen dihardu 2005etik.

## Kanpo estekak
Anastacia

**Anastacia Lyn Newkirk** (Chicago, 1968ko irailaren 17a - ) estatubatuar abeslaria da.

## Diskografia 
### Albumak 
* 1999: *Not That Kind*
* 2001: *Freak of Nature*
* 2004: *Anastacia*
* 2005: *Pieces of a Dream*
* 2008: *Heavy Rotation*
* 2012: ''It's A Man's World*
* 2014: *Resurrection*
* 2015: *Ultimate Collection''

### Singelak 
* 1993: One More Chance
* 1993: Forever Luv (duet with David Morales)
* 1998: Mi Negra, Tu Bombón (duet with Omar Sosa)
* 1998: Not That Kind
* 1999: Tienes Un Solo (duet with Omar Sosa)
* 1999: I'm Outta Love
* 2000: Saturday Night's Alright for Fighting (duet with Elton John)
* 2001: Let It Be (duet with Paul McCartney, Anastacia other artists)
* 2001: I Ask of You (duet with Luciano Pavarotti)
* 2001: What More Can I Give (duet with Michael Jackson and other artists)
* 2001: Love Is Alive (duet with Vonda Shepard)
* 2001: 911 (duet with Wyclef Jean)
* 2001: Cowboys And Kisses
* 2001: Made For Lovin' You
* 2001: Paid My Dues
* 2002: One Day in Your Life
* 2002: Boom
* 2002: Why'd You Lie To Me
* 2002: You'll Never Be Alone
* 2002: I Thought I Told You That (duet with Faith Evans)
* 2002: You Shook Me All Night Long (duet with Celine Dion)
* 2002: Bad Girls (duet with Jamiroquai)
* 2003: Love Is a Crime
* 2003: We Are the Champions, We Will Rock You, Amandla (duet with Queen, Beyoncé, Bono, Cast and David A. Stewart)
* 2004: Left Outside Alone
* 2004: Sick And Tired
* 2004: Welcome To My Truth
* 2004: Heavy On My Heart
* 2004: I Do (duet with Sonny Sandoval)
* 2005: Everything Burns (duet with Ben Moody)
* 2005: Pieces Of A Dream
* 2006: I Belong To You (duet with Eros Ramazzotti)
* 2007: Sing (duet with Annie Lennox and other artists)
* 2008: I Can Feel You
* 2008: Absolutely Positively
* 2009: Holding Back the Years (duet with Simply Red)
* 2009: Defeated
* 2009: Stalemate (duet with Ben's Brothers)
* 2010: Safety (duet with Dima Bilan)
* 2010: Burning Star (duet with Natalia Druyts)
* 2011: What Can We Do (A Deeper Love) (duet with Tiësto)
* 2012: If I Was Your Boyfriend (duet with Tony Moran)
* 2012: Dream on
* 2012: Best Of You
* 2014: Stupid Little Things
* 2014: Staring at the Sun
* 2014: Lifeline
* 2015: Take This Chance

## Kanpo estekak 
* Webgune ofiziala
1697 Koskenniemi

**1697 Koskenniemi** asteroide gerrikoan aurkitutako 1697. asteroidearen izena da. 1940ko irailak 11n aurkitu zuen Heikki A. Alikoskik Turkutik. Bere behin-behineko izendapen zientifikoa **1940 RM** zen. Bere izena Veikko Antero Koskenniemigatik jasotzen du.

## Kanpo estekak
1698 Christophe

**1698 Christophe** asteroide gerrikoan aurkitutako 1698. asteroidearen izena da. 1934ko otsailak 10ean aurkitu zuen Eugène Delportek Uccletik. Bere behin-behineko izendapen zientifikoa **1934 CS** zen.

## Kanpo estekak
Moyua plaza

**Moyua plaza** edo **Federico Moyua plaza** sarritan **Plaza Eliptikoa** ere deitua Bizkaiko Bilbo hiriburuan dagoen plaza bat da. Hiri honetako plaza garrantzitsuenetako bat denez, eraikin nabarmenak ditu.

## Kokalekua 
Abandoeta Indautxu auzoen artean dago.

Plaza honetan kale hauek bat egiten dute: On Diego Lopez Haroko kale nagusiak, Errekalde zumarkaleak, Elkano kaleak eta Ertzilla kaleak.

Irudi:Moyua Plaza - panoramio.jpg|Moyua plazaren ikuspegi panoramikoa.

## Izena 
Plazak izena 1910-1913 bitartean Bilboko alkate izan zen Federico Moyua Salazarri zor dio. Nahiz eta izen hori ofiziala aspaldikoa izan, Bilbotar askok Plaza Eliptikoa deitzen diote, elipse baten itxura duelako eta aldi berean, zirkulu baten itxura duen Plaza Biribiletik bereizteko.

## Historia 
1940ko hamarkadan José Luís Salinas arkitektoaren proiektuari jarraituz eraiki zen. Hirurogei urte geroago, haren seme Manuel Salinasek hiriko erdigunearen eraberritze prozesu bati ekin zion. 1997an plaza berrinauguratua izan zen, bere jatorrizko elipsi itxura eta ingeles eta frantziar parterreak mantendu zituelarik. Elementu gehiago gehitu zitzaizkion, tartean altzairuzko farola berriak eta eserleku funtzionalak. Gainera, antzinako jatorrizko iturria ere berreskuratu zen.

## Eraikin nabarmenak 
Moyua plazaren inguruan hainbat eraikin nabarmen daude:

* Carlton hotela
* Txabarri jauregia
* Espainiako Zerga Agentzia Administrazioaren eraikina
* Moyuako geltokia: Bilboko Metroaren geltokia
* Montero etxea, Errekalde zumarkalean
* Ramon de la Sotaren etxeak, On Diego Lopez Haroko kale nagusian Jesusen Bihotzaren plazarako norantzan
* La Aurora eraikina

Fitxategi:Carlton, Bilbo. Euskal Herria.jpg|Carlton hotela
Fitxategi:Bilbao - Agencia Estatal de Administracion Tributaria 1.jpg|Espainiako Zerga Agentzia Administrazioaren eraikina
Fitxategi:Bilbao Plaza Eliptica Gobierno Civil.jpg|Txabarri jauregia
Fitxategi:Bilbao Metro 05 2012 2116.jpg|*Fostertxoa*, Guggenheim Bilbao Museoaren norantzan
Fitxategi:Bilbao Metro 05 2012 2111.jpg|*Fostertxoa*, Carlton Hotelaren norantzan
Fitxategi:Torre Iberdrola desde moyua.jpg|Txabarri jauregiko erdialdeko iturria eta atzealdean Iberdrola Dorrea
Fitxategi:Casa Montero.jpg|Montero etxea
Fitxategi:Casas de Sota retouched.jpg|Ramon de la Sotaren etxeak

## Metro geltokia 
Plaza honetan Bilboko metroaren geltoki bat dago, hain zuzen ere Moyuako geltokia.

## Erreferentziak 
## Kanpo estekak
Amerikar keinu hizkuntza

**Amerikar keinu hizkuntza** (ingelesez *American Sign Language, ASL, Ameslan*) ia Ipar Amerika osoan (Quebec eta Mexikoko zonalde batzuk kenduta) erabiltzen den keinu hizkuntza da. Britania Handian, aldiz, beste keinu hizkuntza bat erabiltzen da, britainiar keinu hizkuntza, eta amerikarrarekin konparatuta alde handiak ditu, bien arteko komunikazioa zaila izateraino.

thumb|400px| Austinen (Texas) 2008ko martxoan eginiko amerikar keinu hizkuntzaren batzarra.

Ipar Amerikatik kanpo, amerikar keinu hizkuntza beste herrialde hauetan erabiltzen da: Filipinak, Malasia, Singapur, Hong Kong, Dominikar Errepublika, El Salvador, Haiti,Puerto Rico, Boli Kosta, Burkina Faso, Ghana, Togo, Benin, Nigeria, Txad, Gabon, Kongoko Errepublika, Afrika Erdiko Errepublika, Mauritania, Kenya, Madagascar eta Zimbabwe. Beste edozein zeinu hizkuntza moduan, honek ere berezko gramatika eta sintaxia ditu. Nahiz eta datu oso fidagarriak ez izan, kalkulatu da bakarrik Estatu Batuetan milioitik bi milioira bitarte direla hizkuntza horren erabiltzaileak.

## Ikus, gainera 
* Gortasun
* Keinu hizkuntza
* Espainiako keinu hizkuntza
* Frantziako keinu hizkuntza

## Kanpo estekak
1699 Honkasalo

**1699 Honkasalo** asteroide gerrikoan aurkitutako 1699. asteroidearen izena da. 1941eko abuztuak 26an aurkitu zuen Yrjö Väisäläk Turkutik. Bere behin-behineko izendapen zientifikoa **1941 QD** zen.

## Kanpo estekak
1700 Zvezdara

**1700 Zvezdara** asteroide gerrikoan aurkitutako 1700. asteroidearen izena da. 1940ko abuztuak 27an aurkitu zuen Petar Durkovicek Belgradotik. Bere behin-behineko izendapen zientifikoa **1940 QC** zen. Bere izena Zvezdara hiriagatik jasotzen du.

## Kanpo estekak
1990eko Andaluziako Itzulia

**1990eko Andaluziako Itzulia** txirrindularitza itzuli honen 36. edizioa izan zen. 1990eko otsailak 6 eta 11 artean ospatu zen, 6 etapatan banatutako 908 kilometroko ibilbidea eginez. Malagan hasi eta Granadan amaitu zen.

Garailea izan zen Eduardo Chozasek, proba, batez beste, 38,647 kilometro orduko abiaduran bete zuen. Erregulartasunaren sailkapena Olaf Ludwigentzat izan zen, mendikoa Miguel Ángel Martínezentzat, tarteko helmugena Fabrizio Bontempirentzat, eta taldekakoa ONCErentzat.

## Etapak 
## Sailkapen nagusia 
|}

## Kanpo estekak
1903ko Frantziako Tourra

**1903ko Frantziako Tourra** Itzuli Handi honen 1. edizioa izan zen. 1903ko uztailak 1 eta 19 artean ospatu zen, 6 etapatan banatutako 2428 kilometroko ibilbidea eginez. Gaur egun L'Équipe izena duen L'auto-Vélo aldizkariak babestu zuen eta ibilbidea Henri Desgrangesek diseinatu zuen. Lehen edizio honen garailea Maurice Garin izan zen, proba, batez beste, 25,6 kilometro orduko abiaduran bete zuena.

## Etapak 
## Sailkapen nagusia 
## Erreferentziak 
## Kanpo estekak
The One Thing

***The One Thing*** INXS australiar musika taldearen Shabooh Shoobah bildumako kantu bat da.

Shabooh Shoobah AEBetan egin zen 1983ko otsailean, eta Billboard 200 bilduma zerrendan 46. postuan sailkatu zen. The One Thing INXSen lehen Top 40a izan zen Estatu Batuetan, 1983ko maiatzean Billboard Hot 100ean 30. postuan sailkatuz. Album-oriented rock irratiko hit handia da, Billboard Top Tracksean 2. postuan sailkatuz, eta Kanadako Top 20ko hita ere izan zen.

"The One Thing" Grand Theft Auto: Vice City Storiesen agertzen da, Flash FM fikziozko irratiak jarrita.

## Sailkapenak 
* ARIA: 14.
* Billboard Hot 100: 30.
* Top Tracks: 2.

## Kanpo estekak
Malagar entsalada

thumb|Malagar entsalada
**Malagar entsalada** Andaluziako gastronomiako plater bat da, Malagako probintziako tipikoa. Neguko entsalada bat da, egositako patata, laranja (laranja mingotsa jatorriz) fin moztutako tipulin, gatzgabetutako bakailaoz eta oliba berdeekin (aloreñak edo zatituak). Beste edozein entsalada bezala ontzen da.

## Ikus, gainera 
* Malagako probintziako gastronomia

## Kanpo estekak
Tavion Axmis

**Tavion Axmis** Star Wars sagako emakumezko pertsonaia bat da. Emakume gizaki bat da, eta lehen aldiz 2002ko *Star Wars Jedi Knight II: Jedi Outcast* jokoan agertzen da Luke Skywalkerren ikasle izan zen Desann jedi ilunaren ikasle bezala. Beranduago, Jedi Outcasten jarraipena den *Star Wars Jedi Knight: Jedi Academy*ko gaizto nagusia da.

## Historia 
Tavion Desann jedi ilunak adoptatu zuen ikasle pertsonal eta *Birjaioak* bezala ezagutzen diren Jedi Ilunen agintaritzaren oinordeko bezala. Hasiera batean Kyle Katarnek garaitu zuen argi sable borroka batean Bespingo Lainoetako Hirian gertatutako gudu batean. Haserre ateraldi baten ondoren, Katarnek indarrarekin ito zuen eta bizitza barkatu zion bere kide zen Jan Ors non egon zitekeen jakin ondoren.

Bere maisuaren porrotaren berri izan ondoren eta Indarra Jedi Haranetik lapurtzeko planaren amaierarekin, Tavion plan berriak pentsatzera erretiratu zen.

Urte batzuk beranduago, Tavionek antigoalekotasunen bildumagile bat hil zuen Tavionek bere eskuetan Marka Ragnos izeneko Lord Sith baten antzinako zetroa zuela jakin zuenean. Zetro honek Indarra xurgatu eta beste izaki bati emateko ahalmena zuen. Tavionek Alora hartu zuen ikasle bezala eta zetroarekin Indarra Galaxiako zenbait puntutatik xurgatzen hasi zen, sektario bezala ezagutzen ziren Alde Iluneko talde bat osatuko zutenei emanez. Bere plan maisua, zetruaren energia guztia azkenik Marka Ragnos berpizteko erabiltzea zen, hala berriz sithek Galaxiaren kontrola izan zezaten eta berak desagertutako ordenaren sekretuak ikasi ahal izateko.

Alora eta Tavion Kyle Katarnen ikasle zen Jaden Korr jediak garaitu zituen. Tavionek, garaitua izan aurretik, Katarnen aurka ere borrokatu zuen Vjunen. Korriban sith munduan Marka Ragnosen izpirituak Tavionen gorputza bereganatu zuen Korrek garaitu zuen arte. Tavionen gorputza utzi zuenean hau hil egin zen.

## Kanpo estekak
Armeria Eskola

Eibarko **Armeria Eskola** lanbide heziketa eskola da. Euskal Herrian eta Espainian ikasgai teoriko eta praktikoak eman zituen lehendabiziko eskola profesionala izan zen, Liejako *Ecole d’Armerie*k egin zuen moduan.

Eibar eta inguruko herrietako garapen industriala oso garrantzitsua izan zen, 1950 eta 1960ko hamarkadetan Gipuzkoako garapen industriala bultzatu zuten enpresari eta langile gaitu gehienak hezi zituelako.

1913ko urtarrilaren 6an lehendabiziko ikasturtea hasi zen, Julian Etxeberria lehendabiziko zuzendaria izanik.

## Kanpo estekak
Julian Etxeberria

**Julian Etxeberria Orbea** (Eibar, 1875eko urtarrilaren 9a - Eibar, Gipuzkoa, 1948ko ekainaren 8a), euskal enpresari eta irakaslea izan zen.

## Biografia 
Eibarren familia ezaguneko semea zen: Bonifazio anaia STAR tailerreko sortzailea, Polonia arreba eskola-maistra...16 urte zituela merkataritza ikasketak amaitu eta Soraluzeko kanoi lantegian hasi zen. Gero Zornotzan eta G.A.C., (*Garate, Anitua y compañía*) lan egin zuen, Donostiako Victor Mendizabalen tailerrean lan egin eta *campogiro* pistola asmatu arte.

1909an Star pistola automatikoa patentatu eta, Jose Cruz Etxeberria aitari patentea eman ondoren, STAR, Bonifacio Echeverría S.A. lantegian ekoizten hasi ziren.

1912an jaioterriko Armeria Eskola sorberriko lehendabiziko zuzendari bilakatu zen. Bertan 25 urteegon zen, Gerra Zibilera arte,  matematikak eta teknologiako klaseak emanez.

## Aitortzak 
* Eibarko erdigunean, kale batek bere omenezko Julian Etxeberria izena darama

## Erreferentziak
Basque Culinary Center

***Basque Culinary Center*** Mondragon Unibertsitatearen gastronomia fakultatea da.

2011-12 ikasturtean, Donostian ireki zuten. Bere Patronatuan hainbat goi-mailako euskal sukaldarik hartzen dute parte, hala nola, Juan Mari Arzak, Pedro Subijana, Martin Berasategi, Andoni Luis Aduriz, Karlos Argiñano, Eneko Atxa eta Hilario Arbelaitz.

2014ko azaroaren 19an jakitera eman zenez, Basque Culinaryko kontratazioetan irregulartasunak ikusi zituzten. Zerbitzuen kontratazioa egiteko publizitate eta lehia printzipioak bermatzen zituen prozedura erabili zen Euskal Autonomia Erkidegoko Kontu Auzitegiaren ustez.

## Ikastaroak 
* Gastronomia eta Sukaldaritza Arteetan gradua
* Sukaldaritza-teknikan eta Produktuan Masterra
* Prestakuntza-eskaintza

## Erreferentziak 
## Kanpo estekak 
* Webgune ofiziala
Veikko Antero Koskenniemi

**Veikko Antero Koskenniemi** (1885eko uztailaren 8a - 1962ko abuztuaren 4a) Finlandiako Oulu hirian jaio zen idazle bat izan zen. 1921ean, Turkuko Unibertsitateko Literaturaren Historiako Irakasle titulua lortu zuen. 1948an Finlandiar Akademiako kide bihurtu zen. Turkun hil zen.

V. A. Koskenniemi finlandiar idazlerik ezagunenetako bat da, bere olerki, bidaia liburu eta saiakerengatik, non Johann Wolfgang von Goethe, Johan Ludvig Runeberg, frantziar parnassansen eta sinbolisten eragin handia ikus daitekeen.
1973ko Munduko Eskrima Txapelketa

**1973ko Munduko Eskrima Txapelketa** Munduko Eskrima Txapelketaren 39. edizioa izan zen. Suediako Göteborg hirian ospatu zen 1973ko ekainak 10 eta 24 bitartean Nazioarteko Esgrima Federakuntzak eta Suediako Eskrima Federakuntzak antolatuta.

## Emaitzak 
### Gizonezkoak 
#### Floretea banaka 
# Christian Noël 
# Yuri Chish 
# Jeno Kamuti 

#### Floretea taldeka 
# 
# 
# 

#### Ezpata banaka 
# Rolf Edling 
# Hans Jacobsson 
# John Pezza 

#### Ezpata taldeka 
# 
# 
# 

#### Sablea banaka 
# Mario Aldo Montano 
# Viktor Sidiak 
# Vladimir Naslymov 

#### Sablea taldeka 
# 
# 
# 

### Emakumezkoak 
#### Floretea banaka 
# Valentina Nikonova 
# Ildikó Schwarczenberger 
# Ildiko Rejto 

#### Floretea taldeka 
# 
# 
# 

## Kanpo estekak
Dominostein

**Dominosteina** () Alemanian jatorria duen gozoki bat da, bereziki Gabonetan kontsumitzen dena. Lebkuchenezko oinarri batean datza, giga gelatina eta mazapan edo persipan geruza batez estalita egoten dena. Azkenik pieza hauek txokolate beltzetan estalita egon ohi dira. Dominosteinak Dresde Herbert Wendler (1912-1998) txokolategileak sortu zituen 1936an, eta Bigarren Mundu Gerran ezagunak bihurtu ziren beste txokolateekin alderatuta merkeagoak zirelako.

## Kanpo estekak
Txileko eskualdeak

**Txileko eskualdeak** herrialdearen administrazio-banatekan goragoko maila batean dauden erakundeak dira, probintzien eta komunen gainean.

1974tik, Txile politikoki eskualdetan banatuta dago, zeinak probintzietan azpibanatuta dauden. 2007ra arte, Txileko eskualdeak 13 ziren, eta gaur egun guztira 15 eskualde dira. Hegoenean dagoena Magallanes eta Txiletar Antartika eskualdea da, eta iparrenena Arica eta Parinacota eskualdea da.

|}

## Kanpo estekak
1701 Okavango

**1701 Okavango** asteroide gerrikoan aurkitutako 1701. asteroidearen izena da. 1953ko uztailak 6an aurkitu zuen J. Churmsek Johannesburgotik. Behin-behineko izendapen zientifikoa **1953 NJ** zen. Bere izena Okavango ibaiagatik jasotzen du.

## Kanpo estekak
1702 Kalahari

**1702 Kalahari** asteroide gerrikoan aurkitutako 1702. asteroidearen izena da. 1924ko uztailak 7an aurkitu zuen Ejnar Hertzsprungek Johannesburgotik. Bere behin-behineko izendapen zientifikoa **1924 NC** zen. Bere izena Kalahari basamortuagatik jasotzen du.

## Kanpo estekak
1704 Wachmann

**1704 Wachmann** asteroide gerrikoan aurkitutako 1704. asteroidearen izena da. 1924ko martxoak 7an aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa **1924 EE** zen. Bere izena Arthur Arno Wachmanngatik jasotzen du.

## Kanpo estekak
1703 Barry

**1703 Barry** asteroide gerrikoan aurkitutako 1703. asteroidearen izena da. 1930eko irailak 2an aurkitu zuen Max Wolfek. Bere behin-behineko izendapen zientifikoa **1930 RB** zen. Bere izena Roger Barry astronomoagatik jasotzen du.

## Kanpo estekak
Bremengo udaletxea

**Bremengo udaletxea** (alemanez *Bremer Rathaus*), Bremengo senatuko lehendakariaren eta Bremen hiriko alkatearen egoitza da. Errolanen estatuarekin batera Gizateriaren Ondare izendatu zuen UNESCOk 2004ean.

## Kokapena 
Bremengo merkatuaren plazan kokaturik dago Bremengo katedralarekin eta Bremengo parlamentuarekin batera. Plazan bertan bi estatua famatu daude, lehenengoa Errolanen estatua (hau ere Gizateriaren Ondare dena) eta bigarrena Grimm anaien "Bremengo musikarien" estatua.

## Udaletxea 
Bremengo udaletxea 1405 eta 1409 artean eraiki zen estilo gotikoan. Hala ere Lüder von Bentheim arkitektuak aurrealdea aldatu zion 1595 eta 1612 artean, gaur egun duen Herbehereetako pizkundeko itxura emanez. XX mendearen hasieran gehigarri bat egin zitzaion atzealdean. Bigarren Mundu Gerrako bonbaketek hiriaren %60a suntsitu bazuten ere udaletxea nahiko ondo salbatu zen.

Udaletxearen beheko pisuan Ratskeller izeneko upategia dago, 1405 izanik Alemaniako upategirik zaharrenetakoa dena. Badu oraindik ere 1653ko upela bat. Gaur egun gourmet jatetxe bihurtu da.

## Iruditegia 

Irudi:RathausBremen-01-2.jpg|Udaletxea merkatu plazan
Irudi:RathausDomBuergerschaft-01.jpg|Udaletxea eta katedrala
Irudi:Rathaus Bremen Gueldenkammer.jpg|Gueldenkammer, urrezko gela
Irudi:Bremen Ratskeller um 1900.jpg|Ratskeller upategia, 1900 inguruan

## Kanpo estekak
Errolanen estatua (Bremen)

**Errolanen estatua** (alemanez *Bremer Roland*) Bremenen dagoen estatua famatua da, 2004ean UNESCOk Udaletxearekin batera Gizateriaren Ondare izendatu zuena.

## Sinbolismoa 
Germaniako Erromatar Inperio Santukoak izan ziren hainbat hiritan ageri dira Errolanen estatuak, izan ere hiriaren askatasuna sinbolizatzen baitzuten, baina Bremengoa bere 10'21 metrotako garaierarekin guztietan handiena da. Estatuak berak 5'47 metro ditu baina monumento osoak altuera bikoizten du.

## Historia 
1404ean ezarri zen estatua Bremengo Merkatu plazan (*Marktplatz*). Aurrez egurrezko estatua bat izan zen, baina artzapezpikuaren soldaduek erre egin zuten eta bremendarrek berria harrizkoa egitea erabaki zuten. XIX mendearen hasieran Napoleonek hartu eta Louvre museora eraman nahi izan zuen, baina azkenean ez zuen egin, Bremengo hiritarrek bere balio artistikoa hutsaren hurrengoa zela esan baitzioten. Horrela bertan geldi zedin lortu zuten.
Niki Terpstra

**Niki Terpstra** (Beverwijk, 1984ko maiatzak 18) Quick Step taldean ibilitako herbeheretar txirrindulari profesional ohia da.

## Palmaresa 
**2005**
* Omloop der Kempen

**2006**
* Etapa 1 Belgikako Itzulian
* Etapa 1 Romandiako Tourrean
* OZ Wielerweekend eta etapa 1

**2009**
* Etapa 1 Dauphiné Libérén
* 2. Ster ZLM Toerren eta etapa 1

**2010**
* 20px Herbehereetako errepide txirrindularitzako txapelketa
* Sparkassen Giro Bochum
* Acht van Chaam

**2011**
* 2. Ster ZLM Toerren

**2012**
* 20px Herbehereetako errepide txirrindularitzako txapelketa
* Flandrian Zehar
* 3. 15px Herbehereetako erlojupeko txirrindularitzako txapelketan

**2013**
* 2. 15px Herbehereetako erlojupeko txirrindularitzako txapelketan
* 3. Mendebaldeko Flandriako Hiru Egunetan

**2014**
* Qatarreko Tourra eta etapa 1
* Flandrian Zehar
* Paris-Roubaix
* Acht van Chaam
* 2. 15px Herbehereetako errepide txirrindularitzako txapelketan

**2015**
* Qatarreko Tourra eta etapa 1
* 20px Herbehereetako errepide txirrindularitzako txapelketa
* Valoniako Tourra eta etapa 1
* 2. Flandriako Tourrean

**2016**
* Le Samyn
* Dwars door het Hageland
* Eneco Tour

**2018**
* Le Samyn
* E3 Harelbeke
* Flandriako Tourra
* 2. 15px Herbehereetako erlojupeko txirrindularitzako txapelketan
* 2. Paris-Toursen
* 3. Paris Roubaixen
* 9. Flandrian Zeharrean
* 9. BinckBank Tourean

**2019**
* 2. Dwars door het Hagelanden
* 2. Paris-Toursen
* 3. Kuurne-Brusela-Kuurnen
* 3. Le Samynen
* 3. Valoniako Zirkuituan
* 3. Tour Poitou-Charentes en Nouvelle-Aquitainen

## Taldeak 
* Bert Story-Piels (2003-2004)
* AXA Pro (2005)
* Ubbink (2006)
* Team Milram (2007-2010)
* QuickStep (2011)

## Erreferentziak 
## Kanpo estekak 
*
Darling (ibaia)

**Darling** (ingelesez, Darling River) Australiako ibai luzeena eta 1.485 km-takoa da. Baina bere iturriak kontutan hartzen badituzu (Culgoa,Balonne eta Condamine) 2.854 km-tara heldu dezake. Ibai honek Gales Berriaren iparraldetik Murray ibaira arte Wentworth-en dagoena (Gales Berriaren hegoaldean). Geografo asko esaten dute haiek Murray eta Darling ibaiak bar bezala hartzen dute eta honela 3.672 km-takoa izango zen.

Ofizialki Darling ibaia Bourke-n( Gales Berriaren hegoaldean) jaiotzen da, Culgoa eta Barwon ibaien elkargunean eta hainbat erreka mendietatik datorrenak.

Murray-Darling sistema, biak batera, munduaren denatzaile handikoetarikoa da, zeren jasotzen du Gales Berriaren ur guztia eta Australiaren zati batzuk.

## Kanpo estekak
Jabetza Intelektualaren Mundu Erakundea

[thumb|Erakundearen egoitza, [Genevan.]]
**Jabetza Intelektualaren Mundu Erakundea** (ingelesez, *World Intellectual Property Organization*) edo **WIPO** (ingelesezko izenaren siglak) Nazio Batuetako Sistemaren 16 erakunde espezializatuetako bat da, Stockholmgo Hitzarmenaren sinadura duena. Giza adimenak sortutako lanak sustatu eta babesteaz arduratzen da. Genevan (Suitza) du egoitza, eta bere zuzendari nagusia Francis Curry da, Australiako abokatu bat. Erakunde horrek 185 herrialde partaide ditu, eta jabetza intelektualaren normalizazioaren hainbat atal jorratzen dituzten nazioarteko 26 itun kudeatzeko ardura du.

## Kanpo estekak
Khmelnytskyko oblasta

**Khmelnytskyko oblasta** (ukraineraz: Хмельницька область, translit. *Khmel’nyts’ka oblast’*) Ukrainako mendebaldeko oblasta da. Ipar-mendebaldean Rivneko oblastarekin du muga, ipar-ekialdean Zhytomyrko oblastarekin, ekialdean Vinnitsiako oblastarekin, hegoaldean Txernivtsiko oblastarekin eta mendebaldean Ternopilgo oblastarekin. 20.645 km²ko azalera du eta 2008an 1.352.834 biztanle zituen. Khmelnytsky hiria da oblast honetako zentro administratiboa.

## Hiri nagusiak 
Khmelnytskyko oblasteko hiri handienak hauek dira (2005eko biztanleria)
* Khmelnytsky: 255.902 biztanle
* Kamianets-Podilsky: 99.398 biztanle
* Xepetivka: 46.044	biztanle

## Ekonomia 
Khmelnytskyko oblasta aberatsa da mineral baliabideetan. Kareharria eta buztina zementugintzan erabiltzen dira eta kareharria azukrearen industrian. Beste mineral batzuen (grafito, saponita, fosforita, granito) prospekzioak egin dira. Nekazaritzan laboreak, azukre-erremolatxa, patata, barazkiak eta behi zein hegazti-aziendak nabarmentzen dira. Industriako arlo garrantzitsuenak energia produkzioa (Netixyngo indarretxe nuklearra), makinagintza, elikagaien prozesamendua eta eraikuntzako materialen produkzioa dira.

## Erreferentziak 
## Kanpo estekak
Fernando Argenta

**Fernando Argenta**, izen osoa **Fernando Martín de Argenta Pallarés** (Madril, 1945ko uztailaren 4a - Boadilla del Monte, 2013ko abenduaren 3a), espainiar kazetari, musikari eta irrati zein telebista aurkezlea izan zen.

## Bizitza 
Bere jatorria Bizkaiarekin muga egiten duen Castro Urdiales kantabriar herrian dago, bere aita, Ataúlfo Argenta orkestra zuzendaria, han jaio baitzen.

Musikako goi ikasketak Madrilgo Errege Musika Goi Kontserbatorioan egin zituen eta Madrilgo Complutense Unibertsitatean Zuzenbide Lizentziatura. Gaztea zenean Micky y Los Tonys musika taldeko kidea izan zen, baina soldadutza egitera joan zenean taldea utzi behar izan zuen.

1976an Radio Nacional de Españan lanean hasi zen. Irrati kate honetan, musika klasikoa publiko handiari modu entretenigarrian hurbiltzen saiatzen zen Clásicos populares saioa zuzendu zuen. Irratsaio hau arrakasta eta ospe handiz 2008ko uztailak 31 arte iraun zuen. Araceli González Camparekin batera zuzentzen eta aurkezten zuen saioa, azken hau 2008 hasieran aurrejubilatu zen arte. Saioa, bi aurkezleen aurrejubilazioaren ondorioz gelditu zen ematetik, 32 urteren ondoren.

1986 eta 1989 artean Radio Nacional de Españako Radio 3 eta ondoren Radio 1 zuzendu zituen. Gainera, haurrentzako opera eta kontzertuen ohiko antolatzaile eta aurkezlea izan zen.

2000tik 2008an aurrejubilatu zen arte El conciertazo saioa aurkeztu zuen TVEn. Saio honetan haurrentzako musika klasiko kontzertuak aurkezten zituen, eta eskenaratze, dantza eta opera elementuen bitartez musikaren esanahia azaltzen zuen.

Espainia eta Hispanoamerika guztian kontzertu ugari aurkeztu eta zuzendu zituen. 2011ko urtarrilak 15ean OFIL (Oviedo Filarmónica) zuzendu zuen Magistralia Fundazioaren hamargarren urteurrenaren ospakizun kontzertuetan. 2011ko apirilak 16an "Natura eta elezaharren magia" kontzertuan ohorezko gonbidatu izan zen Huescako probintziako Monzón herrian, Ensemble XXI orkestraren hamargarren urteurrena zela eta.

Fernando Argentak sari ugari jaso zituen, horien artean, bi Ondas Sari, Montekarloko Telebista Jaialdiaren sari bat edo irratiko APEI, baita zenbait ohorezko sari ere 2008an jubilatu zenetik.

Magistralia Fundazioko patroia izan zen, eta honekin musika klasikoa hedatzeko aktibitateak egiten zituen. Arte Ederretako Merituaren Urrezko Domina jaso zuen eta ohiko epaimahaikidea izaten zen Arteen Asturiasko Printzea Sarietan. Gai bezala musika duten zenbait liburu ere idatzi zituen.

Pankreako minbiziak jota hil zen 68 urterekin.
Arte Ederretako Merituaren Urrezko Domina

eskuinera|210px|
**Arte Ederretako Merituaren Urrezko Domina** Espainiako Kultura Ministerioak, literatura, antzerki, musika, dantza, interpretazio eta antzeko alorretan nabarmentzen diren pertsonei ematen dien domina bat da.

Dominek sormen artistiko edo kulturalean nabarmendu diren edo arte eta kulturaren sustapen, garapen edo hedapenean edo ondare artistikoaren kontserbazioan zerbitzu nabarmenak eman dituzten pertsonak bereizten dituzte.

## Historia 
1995 arte, Heziketa, Kultura eta Kirol Ministerioak urtero ematen zituen Arte Ederretako Merituaren Dominak, urre eta zilarrezkoak, baina, 1995etik aurrera Zilarrezkoak ez ziren gehiago eman, eta 1996tik soilik urrezkoak ematen dira.

Sari hau urtero Ministerio honek ematen dituen Antzerki eta Musikako domina eta sarien artean dago.

## Sarituak 
* Ikus, Arte Ederretako Merituaren Urrezko Dominaren saridunak

## Kanpo estekak
1991ko Andaluziako Itzulia

**1991ko Andaluziako Itzulia** txirrindularitza itzuli honen 37. edizioa izan zen. 1991ko otsailak 5 eta 10 artean ospatu zen, 6 etapatan banatutako 1040,30 kilometroko ibilbidea eginez. Chiclana de la Fronteran hasi eta Granadan amaitu zen.

Garailea izan zen Roberto Lezaunek proba, batez beste, 43,242 kilometro orduko abiaduran bete zuen. Melchor Mauri izan zen erregulartasunaren sailkapenaren garailea, Alberto Camargo mendikoarena, Antonio Esparza tarteko helmugena eta ONCE taldekakoarena.

## Etapak 
## Sailkapen nagusia 
|}

## Kanpo estekak
1948ko Espainiako Itzulia

**1948ko Espainiako Itzulia** Itzuli Handi honen 8. edizioa izan zen. 1948ko ekainak 13tik uztailak 4 arte ospatu zen, 20 etapatan banatutako 3990 kilometroko ibilbidea eginez. Madrilen hasi eta amaitu zen.

54 txirrindularik hasi eta 26k amaitu zuten proba.

Garailea izan zen Bernardo Ruizek proba, batez beste, 25,723 kilometro orduko abiaduran bete zuen. Mendiko sailkapena ere irabazi zuen.

Miquel Gual izan zen etapa gehien irabazi zituen txirrindularia, 4 garaipenekin.

## Etapak 
## Sailkapenak 
Edizio honetan hiru sailkapen jokatu ziren eta honakoak izan ziren emaitzak:

|}

|}

## Kanpo estekak
1988ko Italiako Giroa

**1988ko Italiako Giroa** Itzuli Handi honen 71. edizioa izan zen. 1988ko maiatzak 23 eta ekainak 12 artean ospatu zen, horietako bi bikoitzak izan ziren 21 etapatan banatutako 3579 kilometroko ibilbidea eginez, garailea izan zen Andrew Hampstenek batez beste 36,788 kilometro orduko abiaduran bete zituenak.

Edizio honen garaipena Andrew Hampstenentzat izan zen, hala, Giroa irabazten zuen lehen estatubatuarra eta lehen amerikarra bihurtuz. Bere garaipena 14. etapan egin zuen ihesaldi baten oinarritu zuen, non Gavia igo zen, 1960ko ediziotik igo ez zen mendatea. Etapa osoan zehar euria egin zuen, baina Gaviarako igoerara iristean baldintza klimatologikoak izugarriak izan ziren, etengabeko euri jasa, hotz handia eta elurrarekin. Andrew Hampsten, bere kirol zuzendariak ohartua, neoprenozko eskularruz, artilezko jertse batez eta eski betaurrekoz hornitu zen igoera horretarako. Alabaina, 1984ko Italiako Giroaren garailea izan zen Francesco Moserrek adierazi zuen bezala, igoeraren baldintza klimatologikoetatik haratago, txirrindularitzaren historian beste hainbat alditan ere gertatu zena, are okerragoa izan zen 16 kilometroko jaitsiera Bormioko helmugaraino. Jeitsieran zehar, ekaitza hasi zen, eta txirrindulari askok gelditzea beste erremediorik ez zuten izan euria eta tenperatura baxuen ondorioz, martxa aldaketa mekanismoan edo balaztetan izotza ere eratuz. Johan van der Velde une horretara arte mendiko liderra zena eta Gaviaren tontorrera lehen postuan iritsi zena, geratu egin behar izan zen jaitsiera hasi eta kilometro gutxira, hotzaren ondorioz bizikleta kontrolatzeko gauza ez zelarik, bere kirol zuzendariari beroki arropa eskatzeko eta te beroa eta cognaca hartzeko. Bormion, van der Velde garaileagandik 47 minutura sartu zen. Txirrindulari asko euren taldeko kotxeetan jaitsi ziren, bizikletan soilik etapako azken kilometroak eginez. Alabaina, antolakuntzak hurrengo egunean lasterketan jarraitzea baimendu zien. Erik Breukinkek eta Andrew Hampstenek faborito guztiei lau minutu baino gehiago atera zizkieten egunaren amaieran. Etapa herbeheretarrarentzat izan zen, eta estatubatuarrarentzat maglia arrosa.

Hau ere elurraren ondorioz, hurrengo eguneko etapa laburtu egin behar izan zen, Stelviorako igoera ibilbidetik kenduz. Honek, Gavia edizio honetako Coppi tontor bihurtu zuen.

Milango azken podiumean, Hampsten eta Breukinkekin batera Urs Zimmermann suitzarra igo zen, sailkapen nagusiko hirugarren bezala.

## Taldeak 
| valign="top" width="50%" |

|}

## Etapak 
## Sailkapenak 
### Sailkapen orokorra 
### Puntukako sailkapena 
### Mendiko sailkapena 
### Taldekako sailkapena 
## Kanpo estekak
Munduko Saskibaloi Txapelketa

**Munduko Saskibaloi Txapelketa** () saskibaloi selekzioek jokatzen duten txapelketa gorena da, olinpiar jokoetako txapelketak ere beronek besteko sona baduen arren. 1950ean izan zen lehenengo ekitaldia Argentinan eta lau urtean behin jokatzen da.

## Historia 
Lehenengo 5 ekitaldiak Hego Amerikan jokatu ziren eta selekzio amerikarrak izan ziren nagusi. 1963tik aurrera Ekialdeko Europako selekzioen gorakada iritsi zen. 1994tik aurrera Estatu Batuetako jokalari profesionalek ere jokatu dute txapelketa.

Txapelketa gehien irabazi dituzten taldeak Jugoslaviakoa (3 aldiz **Jugoslavia** bezala eta beste bitan **FR Jugoslavia** izenarekin zeina Serbia eta Montenegrok osatzen zuten) eta Amerikako Estatu Batuak izan dira, 5 garaipenekin talde bakoitzak.

## Sailkapena 
Munduko txapelketa jokatzeko, kontinente bakoitzeko txapelketetako talderik onenek hartzen dute parte, txapeldun olinpikoak eta talde antolatzaileak. FIBAk hauetaz gain beste lau talde ere gonbida ditzake.
* EuroBasket: 6 selekzio
* Ameriketako FIBA txapelketa: 4 selekzio
* Afrobasket: 3 selekzio
* Asiako FIBA txapelketa: 3 selekzio
* Ozeaniako FIBA txapelketa: 2 selekzio

## Palmaresa 
## Garaipenak 
## Ikus, gainera
* EuroBasket

## Kanpo estekak 
*  Webgune ofiziala
Siân Phillips

'*Jane Elizabeth Ailwên *Siân* Phillips*' (1933ko maiatzaren 14a, Gwaun-Cae-Gurwen, Neath Port Talbot, Gales) galestar aktore bat da. Nazioartean *Becket* (1965), *Goodbye, Mr. Chips* (1969), ''Murphy's War* (1971), *Ni Klaudio* telesaila (1976), *Clash of the Titans* (1981), *Dune* (1984) eta *The Age of Innocence'' (1993) filmetan antzeztu izanagatik ezaguna da.

## Kanpo estekak 
* Siân Phillips aktorearen IMDBko fitxa irakurgai
Ketorolako

**Ketorolakoa** (**trometamina ketorolaco** ere deitua) azido azetikoaren eratorri heteroziklikoen familiako antiinflamatorio ez esteroideo bat da. Sarritan analgesiko, antipiretiko (sukarra jeisteko) eta antiinflamatorio bezala erabiltzen da.

Zain barneko erabilerarako lehen antiinflamatorio ez esteroideoa da.

Ketorolakoak prostaglandinen sintesia eragotziz eragiten du.

## Kanpo estekak
Omloop der Kempen

**Omloop der Kempen** Herbehereetako Iparraldeko Brabante probintziako Veldhoven herrian korritzen den txirrindularitza lasterketa profesional bat da.

1948an sortua, 1997tik 1.5 mailan dago (profesionalismoaren azken maila), eta 2005ean UCI Zirkuitu Kontinentalak sortu zirenetik UCI Europe Tourren zati da 1.2 mailan (era berean, profesionalismoaren azken maila).

## Palmaresa 
## Kanpo estekak 
* Webgune ofiziala
1987ko Italiako Giroa

**1987ko Italiako Giroa** Itzuli Handi honen 70. edizioa izan zen. 1987ko maiatzak 21 eta ekainak 12 artean ospatu zen, sarrerako 1 eta 22 etapatan banatutako 3915 kilometroko ibilbidea eginez, garailea izan zen Stephen Rochek, batez beste, 37,045 kilometro orduko abiaduran bete zituelarik.

Lehia polit bat bizi izan zen Carrera taldeko Robeto Visentini (aurreko edizioaren irabazlea) eta Stephen Roche txirrindularien artean. Azkenean, Roberto Visentinik lasterketa utzi zuenez, irlandarrarentzat erraz geratu zen edizio hau irabaztea, hala, bere kirol karrerako denboraldirik hoberena izango zena hasiz (1987ko Frantziako Tourra eta Munduko Txirrindularitza Txapelketa ere irabaziz urte horretan).

Panasonic taldeak ere parte-hartze handia izan zuen, hiru etapa, taldekako sailkapena eta mendiko sailkapena irabaziz, bere talde lau txirrindulari lehen hamarren artean ere jarriz, sailkapen nagusiko bigarren eta hirugarrena barne, Robert Millar eta Erik Breukink hurrenez hurren.

## Taldeak 
| valign="top" width="50%" |

|}

## Etapak 
## Sailkapenak 
### Sailkapen orokorra 
### Puntukako sailkapena 
### Mendiko sailkapena 
### Taldekako sailkapena 
|}

## Kanpo estekak
Rolf Sørensen

**Rolf Sørensen** (Kopenhage, 1965eko apirilak 20) daniar txirrindulari ohi bat da, profesionala 1986 eta 2002 artean.

Espezialista handia zen Tirreno-Adriatiko itzulian, bi aldiz irabazi zuena eta zenbait etapa garaipen ere lortuz. Profesional bezala lortu zituen garaipenik handienak 1993ko Liège-Bastogne-Liège eta zilarrezko domina 1996ko Atlantako Olinpiar Jokoetako iraupen proban izan ziren, azken hau Pascal Richard suitzarraren atzetik, Italiako Giroan eta Frantziako Tourrean lortutako etapa garaipen ugariez gain.

## Palmaresa 
**1986**
* 20px 15px Danimarkako errepide txirrindularitzako txapelketa

**1987**
* Tirreno-Adriatiko eta etapa 1
* Pino Cerami Sari Nagusia
* 3. Settimana Coppi e Bartalin

**1988**
* Etapa 1 Settimana Coppi e Bartalin
* 2. Danimarkako Itzulian eta etapa 1
* Camaioreko Sari Nagusia
* 3. Tirreno-Adriatikoan
* 2. Züricheko txapelketan
* 2. Rund um den Henninger-Turmen
* 3. Pino Cerami Sari Nagusian

**1989**
* Bernocchi Kopa
* Siracusako Probintziako Giroa
* Pantalica Garaikurra
* 3. Munduko Txirrindularitza Kopa
* 3. Gante-Wevelgemen
* 3. Romagnako Giroan

**1990**
* Settimana Coppi e Bartali
* Paris-Tours
* Laigueglia Saria

**1991**
* 3. Munduko Txirrindularitza Kopan
* Etapa 1 Suitzako Itzulian
* 3. Lieja-Bastogne-Liejan

**1992**
* 20px Tirreno-Adriatiko eta etapa 1
* Paris-Brusela

**1993**
* Bernocchi Kopa
* Lieja-Bastogne-Lieja
* Etapa 1 Tirreno-Adriatikon
* Etapa 1 Suitzako Itzulian
* 2 etapa Romandiako Tourrean
* Milan-Turin
* Frankfurteko Sari Nagusia
* 2. Euskal Herriko Itzulian eta 2 etapa

**1994**
* Paris-Brusela
* Frantziako Tourreko etapa 1
* Matteotti Saria
* Laigueglia Saria

**1995**
* Etapa 1 Luxenburgoko Tourrean
* Euskal Herriko Itzuliko etapa 1
* Italiako Giroko etapa 1
* 2. La Panneko Hiru Egunetan
* 3. Fourmiesko Sari Nagusian

**1996**
* Herbehereetako Itzulia eta etapa 1
* Tirreno-Adriatikoko etapa 1
* 2. 16px 1996ko Udako Olinpiar Jokoetako iraupen proban
* Etapa 1 Danimarkako Itzulian
* Frantziako Tourreko etapa 1
* Kuurne-Brusela-Kuurne

**1997**
* 2. Munduko Kopan
* Tirreno-Adriatikoko etapa 1
* 3. 15px Danimarkako errepide txirrindularitzako txapelketan
* Flandriako Tourra

**1998**
* Herbehereetako Itzulia
* Tirreno-Adriatikoko etapa 1

**1999**
* Regio Tourreko etapa 1
* 2. Danimarkako Itzulian eta etapa 1

**2000**
* Danimarkako Itzulia
* 3. 15px Danimarkako errepide txirrindularitzako txapelketan

## Taldeak 
* Murella-Fanini (1986)
* Remac-Fanini (1987)
* Ariostea (1988-1992)
* Carrera Jeans (1993)
* GB-MG Maglificio (1994-1995)
* Rabobank (1996-2000)
* Saxo Bank-SungardTeam CSC (2001)
* Landbouwkrediet-Colnago (2002)

## Erreferentziak 
## Kanpo estekak 
*